‘ઓહ, માફ કરશો. હું એ વાત તો ભૂલી જ ગયો.’ ઋષિકુમાર માથું ખંજવાળતા બોલ્યા, ‘અરે બચ્ચાઓ, હવે તોફાન બંધ.’ ટીમના આશ્ચર્ય વચ્ચે બધાં જ બાળકો ચુપચાપ એક તરફ ભેગાં થઈને ઉભા રહી ગયા. પેલી બાળકી ચિત્રાની પોની અડધી મુકીને બધાની સાથે જઈ ઉભી. ફાંદાળા કેમેરામેનના પેટ પર ચડેલા બાળકો એના ચિમ્પાન્ઝી જેવા ચહેરાને બચી ભરીને ડાહ્યં-ડમરાં થઈ બધાની સાથે ભળી ગયાં. જૉ અને લીઝા હજુ પણ એમના વાળની ગાંઠો છોડવા પ્રયત્ન કરી રહ્યાં હતાં.